E Rawa ni Vukei Au na iVolatabu me Marau Noqu Vuvale?
Me Download
Kena iSau Vakaivolatabu
Io. Dikeva eso na ivakasala mai na iVolatabu e yaga vei ira e milioni na tagane kei na yalewa me marau kina nodra vuvale:
Vakalawataka nomudrau vakawati. Na vakalawataki ni vakawati e yavu ni vuvale e dei qai marau.—Maciu 19:4-6.
Veilomani kei na veidokai. Qo e wili kina nomu cakava vei kemu isa na ka o vinakata me caka vei iko.—Maciu 7:12; Efeso 5:25, 33.
Kua ni tauca na vosa kaukaua. Vosa ena yalovinaka veitalia ke tukuna se cakava o kemu isa e dua na ka mosimosi. (Efeso 4:31, 32) Me vaka e tukuni ena Vosa Vakaibalebale 15:1: “Na vosa vakayalovinaka e vakaseavutaka na cudru, ia na vosa kaukaua e vakatubura na cudru.”
Yalodina. Vagolea vakatabakidua vei watimu na nomu gagadre ni veiyacovi. (Maciu 5:28) E kaya na iVolatabu: “Meda rokova kece na vakawati, me kua tale ga ni vakadukadukalitaki na imocemoce ni vakawati.”—Iperiu 13:4.
Yavutaka ena loloma nomu vakavulici luvemu. Me kua ni mamada na nomu veivakavulici, me kua tale ga ni kaukaua.—Vosa Vakaibalebale 29:15; Kolosa 3:21.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn